**Για Άμεση Δημοσίευση:**

Σάββατο, 24 Αυγούστου 2024

**Επαφές:**

Ann Scales, [Ann.Scales@mass.gov](mailto:Ann.Scales@mass.gov)

Danielle Burney, [Danielle.burney@mass.gov](mailto:Danielle.burney@mass.gov)

**Αξιωματούχοι της Πολιτείας Ανακοινώνουν Σχέδια για Ψεκασμό Κουνουπιών σε Τμήματα των Κομητειών Worcester και Plymouth Λόγω του ιού ΑΕΙ**

*Ο ψεκασμός των κουνουπιών είναι ένα μέρος της ανταπόκρισης της δημόσιας υγείας για τη μείωση του κινδύνου από τον σπάνιο αλλά σοβαρό ιό ΑΕΙ*

**Βοστώνη** — Το Υπουργείο Δημόσιας Υγείας της Massachusetts (DPH) και το Υπουργείο Αγροτικών Πόρων της Massachusetts (MDAR) ανακοίνωσε σήμερα σχέδια για τη διεξαγωγή εναέριων ψεκασμών για τα κουνούπια σε περιοχές της Κομητείας Plymouth, και ψεκασμό εδάφους από φορτηγά σε περιοχές της Κομητείας Worcester. Μέχρι τις 24 Αυγούστου 2024, το Υπουργείο Δημόσιας Υγείας ( DPH) έχει θέσει δέκα κοινότητες στη Massachusetts σε υψηλό ή κρίσιμο κίνδυνο για τον ιό της Ανατολικής Εγκεφαλίτιδας των Ιπποειδών (ΑΕΙ) .

Η Επιτροπή Αποκατάστασης της Πολιτείας για τον Έλεγχο Κουνουπιών (SRMCB), με τη βοήθεια του Υπουργείου Αγροτικών Πόρων (MDAR), θα διεξάγει και θα παρακολουθεί τους αεροψεκασμούς σε περιοχές της κομητείας Plymouth και θα επιβλέπει τους ψεκασμούς εδάφους από φορτηγά σε περιοχές της κομητείας Worcester.

Οι οκτώ κοινότητες στη ζώνη του εναέριου ψεκάσματος είναι οι εξής: Carver, Halifax, Kingston, Middleborough, Plymouth, Plympton, Rochester, και Wareham.

Οι πέντε κοινότητες στη ζώνη ψεκασμού εδάφους από φορτηγό είναι οι εξής: Douglas, Dudley, Oxford, Sutton, και Uxbridge.

Ο σχεδιασμός και ο συντονισμός για την επικείμενη επιχείρηση ψεκασμού βρίσκεται σε εξέλιξη. Λεπτομέρειες για το ακριβές χρονοδιάγραμμα θα δοθούν το συντομότερο δυνατό, αλλά ο ψεκασμός αναμένεταινα λάβει χώρα κατά τη διάρκεια της εβδομάδας της 26ης Αυγούστου. Ο ψεκασμός έχει προγραμματιστεί να γίνεται τη νύκτα, ξεκινώντας λίγο μετά το σούρουπο και τελειώνοντας νωρίς το πρωί. Παρακαλώ να έχετε κατά νου ότι αυτό το πρόγραμμα εξαρτάται από το καιρό και μπορεί να αλλάξει ξαφνικά. Οι κάτοικοι θα μπορούν να επισκέπτονται τον [**ιστότοπο**](https://www.mass.gov/mosquito-borne-diseases)του DPH για περισσότερες πληροφορίες, καθώς αυτές θα γίνονται διαθέσιμες.

Η ΑΕΙ είναι μια σπάνια αλλά σοβαρή και δυνητικά θανατηφόρα ασθένεια που μπορεί να επηρεάσει άτομα όλων των ηλικιών. Στις 16 Αυγούστου το Υπουργείο Δημόσιας Υγείας (DPH) [**ανακοίνωσε**](https://www.mass.gov/news/state-health-officials-announce-seasons-first-human-case-of-eastern-equine-encephalitis-in-massachusetts?_gl=1*xdsiv3*_ga*MjAyODM0ODA3OS4xNzA0ODE4MDU2*_ga_MCLPEGW7WM*MTcyNDQyMzM1My4yMjAuMS4xNzI0NDIzMzU0LjAuMC4w) **τ**ο πρώτο φετινό κρούσμα μόλυνσης από τον ιό ΑΕΙ σε άνθρωπο, έναν άνδρα 80 ετών που κόλλησε την ΑΕΙ στην κομητεία Worcester. Κατά την τελευταία έξαρση της ΑΕΙ στη Μασαχουσέτη τα έτη 2019-2020, υπήρξαν 17 ανθρώπινα κρούσματα και επτά θάνατοι.

“Δεν έχουμε δει επιδημία ΑΕΙ για τέσσερα χρόνια στη Massachusetts,” **δήλωσε ο Επίτροπος του DPΗ, Robbie Goldstein. MD, PhD.** «Η φετινή έξαρση και η δραστηριότητα του ιού αυξάνουν τον κίνδυνο για τις κοινότητες σε περιοχές της πολιτείας. Πρέπει να χρησιμοποιήσουμε όλα τα διαθέσιμα εργαλεία μας για να μειώσουμε τον κίνδυνο και να προστατεύσουμε τις κοινότητές μας. Ζητάμε από όλους να κάνουν αυτό που τους αναλογεί».

«Λόγω του αυξημένου κινδύνου από την ΑΕΙ και του πρώτου ανθρώπινου κρούσματος της εποχής, η πολιτεία λαμβάνει αποφασιστική δράση προκειμένου να προστατεύσει τη δημόσια υγεία» δήλωσε η Επίτροπος **της MDAR Ashley Randle.** «Οι αεροψεκασμοί θα στοχεύσουν τα κουνούπια που μεταφέρουν τον ιό της ΑΕΙ. Και ενώ αυτά τα μέτρα είναι ζωτικής σημασίας για τη μείωση του κινδύνου μετάδοσης, είναι εξ ίσου ζωτικής σημασίας για όλους μας να παραμείνουμε σε εγρήγορση και να ακολουθούμε τις οδηγίες προσωπικής προστασίας για να προστατέψουμε την κοινότητά μας».

Το φυτοφάρμακο που θα χρησιμοποιηθεί είναι το Anvil 10+10, ένα προϊόν καταχωρισμένο στο Υπηρεσία Προστασίας Περιβάλλοντος (EPA) το οποίο έχει δοκιμαστεί εκτενώς και χρησιμοποιείται τόσο σε ψεκασμό εδάφους όσο και σε αεροψεκασμό στις ΗΠΑ για τον έλεγχο των κουνουπιών. Οι ενώσεις σε αυτό το προϊόν έχουν αποδειχθεί εξαιρετικά αποτελεσματικές για τη θανάτωση των κουνουπιών παγκοσμίως για περισσότερα από 20 χρόνια.

Το Anvil 10+10 εφαρμόζεται με χρήση αερολύματος εξαιρετικά χαμηλού όγκου (ULV) που χρησιμοποιεί πολύ μικρές ποσότητες του εντομοκτόνου. Είναι απίθανο για ένα άτομο να εκτεθεί σε ποσότητες που θα προκαλούσαν δυσμενείς επιπτώσεις στην υγεία του. Παρότι ιδιαίτερες προφυλάξεις είναι περιττές, οι κάτοικοι στις εν λόγω περιοχές που προτιμούν να αποφύγουν ή να ελαχιστοποιήσουν τυχόν έκθεση σ αυτό, μπορεί να παραμείνουν μέσα κατά τη διάρκεια του ψεκασμού. Άτομα με γνωστή ευαισθησία στις χημικές ουσίες ή με υπάρχουσες παθήσεις του αναπνευστικού, όπως το άσθμα, ενθαρρύνονται να μένουν σε εσωτερικούς χώρους κατά τη διάρκεια του ψεκασμού για να μειώσουν τις πιθανότητες επιδείνωσης αυτών των παθήσεων. Η κατανάλωση λαχανικών και φρούτων που καλλιεργούνται στην εν λόγω περιοχή ή πόσιμου νερού που μπορεί να λαμβάνεται από επιφανειακά ύδατα κοντά στις εργασίες ψεκασμού θεωρείται ασφαλής.

Τα ψάρια είναι λιγότερο πιθανό να τρέφονται στην επιφάνεια και οι μέλισσες είναι πιθανό να βρίσκονται στις κυψέλες τους κατά τη διάρκεια του βραδινού ψεκασμού. Οι ιδιοκτήτες μικρών διακοσμητικών ιχθυοδοχείων στην περιοχή εναέριου ψεκασμού της κομητείας Plymouth θα πρέπει να τα καλύπτουν κατά τη διάρκεια της νύχτας του ψεκασμού. Για τους μελισσοκόμους, εάν οι μέλισσες συγκεντρώνονται έξω από τα κουτιά της κυψέλης, εξετάστε το ενδεχόμενο να καλύψετε την είσοδο της κυψέλης ή ολόκληρο το κουτί της κυψέλης με ένα χαλαρό βρεγμένο πανί (λινάτσα, σεντόνι κ.λπ.) για να αποτρέψετε την έξοδο των μελισσών και την άμεση επαφή τους με τον ψεκασμό. Δεν είναι απαραίτητο να φέρετε τα ζώα σε εσωτερικούς χώρους κατά τον ψεκασμό, αλλά αν κρατήσετε τα κατοικίδια μέσα θα μειώσει την έκθεση τους στο ψεκασμό.

Παρότι αυτοί οι ψεκασμοί ελέγχου των κουνουπιών είναι απαραίτητοι για τη μείωση του κινδύνου για τον άνθρωπο από την ΑΕΙ, δεν θα τον εξαλείψουν. Υπενθυμίζεται σε όλους τους κατοίκους να συνεχίσουν να προστατεύονται από τα τσιμπήματα των κουνουπιών εφαρμόζοντας εντομοαπωθητικό του οποίου η δραστική ουσία είναι καταχωρισμένη στην Υπηρεσία Προστασίας Περιβάλλοντος (EPA) όταν βρίσκονται σε εξωτερικό χώρο. Συνιστάται στις ομάδες υψηλού και κρίσιμου κινδύνου να προγραμματίζουν τις δραστηριότητες τους σε εξωτερικούς χώρους ώστε να αποφεύγουν τις ώρες από το σούρουπο μέχρι την αυγή, προκειμένου να ελαχιστοποιηθεί η έκθεση τους στα κουνούπια που είναι πιο πιθανό να μεταδώσουν την ΑΕΙ. Το DPH συνιστά τις ακόλουθες προφυλάξεις:

**Αποφεύγετε τα τσιμπήματα των κουνουπιών**

Εφαρμόστε Εντομοαπωθητικό όταν βρίσκεστε έξω. Χρησιμοποιήστε ένα απωθητικό με συστατικό καταχωρισμένο στην Υπηρεσία Προστασίας του Περιβάλλοντος EPA (DEET (N,N-διαιθυλ-m-τολουαμίδιο), περμεθρίνη, πικαριδίνη (KBR 3023), έλαιο ευκάλυπτου λεμονιού [p-Menthane-3,8-diol (PMD)] ή IR3535) σύμφωνα με τις οδηγίες που αναγράφονται στην ετικέτα του προϊόντος. Τα προϊόντα DEET δεν πρέπει να χρησιμοποιούνται σε βρέφη ηλικίας κάτω των δύο μηνών και σε μεγαλύτερα παιδιά πρέπει να χρησιμοποιούνται σε συγκεντρώσεις 30 τοις εκατό ή μικρότερες. Το λάδι ευκαλύπτου λεμονιού δεν πρέπει να χρησιμοποιείται σε παιδιά κάτω των τριών ετών.

**Γνωρίζετε τις ώρες Αιχμής των Κουνουπιών.** Οιώρες από το σούρουπο μέχρι την αυγή είναι ώρες αιχμής για πολλά κουνούπια. Εξετάστε το ενδεχόμενο να αλλάξετε τις υπαίθριες βραδινές ή πολύ πρωινές δραστηριότητές σας σε περιοχές υψηλού κινδύνου.

**Τα Ενδύματα Μπορούν να Μειώσουν τα Τσιμπήματα των Κουνουπιών.** Η ένδυση με μακριά μανίκια, μακριά παντελόνια και κάλτσες όταν βρίσκεστε σε εξωτερικούς χώρους θα σας βοηθήσει να κρατήσετε τα κουνούπια μακριά από το δέρμα σας

**Προστατέψτε το Σπίτι σας Από τα Κουνούπια**

**Αποστραγγίζετε το Στάσιμο νερό.** Τα κουνούπια γεννούν τα αυγά τους σε στάσιμο νερό. Περιορίστε τους χώρους γύρω από το σπίτι σας που μπορεί να αναπαράγονται κουνούπια , αποστραγγίζοντας ή πετώντας αντικείμενα που συγκρατούν νερό. Ελέγξτε τις υδρορροές και τις αποχετεύσεις. Αδειάζετε αχρησιμοποίητες γλάστρες και πισίνες και αλλάζετε συχνά το νερό στα λουτρά πουλιών.

**Τοποθετήστε ή επισκευάστε Σίτες.** Κρατήστε τα κουνούπια έξω, τοποθετώντας σίτες που εφαρμόζουν σφιχτά σε όλα τα παράθυρα και τις πόρτες.

**Προστατέψτε τα Ζώα σας Από τα Κουνούπια**

Οι ιδιοκτήτες ζώων θα πρέπει να μειώσουν τις πιθανές τοποθεσίες αναπαραγωγής κουνουπιών στην ιδιοκτησία τους, αδειάζοντας το λιμνάζον νερό από δοχεία ,όπως κουβάδες, ελαστικά και πισίνες - ειδικά μετά από έντονες βροχοπτώσεις. ΟΙ γούρνες νερού καθίστανται εξαιρετικοί βιότοποι αναπαραγωγής κουνουπιών και για αυτό θα πρέπει να ξεπλένονται τουλάχιστον μία φορά την εβδομάδα κατά τους καλοκαιρινούς μήνες για να μειωθούν τα κουνούπια κοντά σε περιοχές με περίφραχτους χώρους. Οι ιδιοκτήτες αλόγων θα πρέπει να κρατούν τα άλογα σε εσωτερικά ιπποστάσια τη νύχτα για να μειώσουν τον κίνδυνο έκθεσής τους στα κουνούπια. Οι ιδιοκτήτες θα πρέπει επίσης να μιλήσουν με τον κτηνίατρό τους σχετικά με τα απωθητικά κουνουπιών που έχουν εγκριθεί για χρήση σε ζώα και τους εμβολιασμούς για την πρόληψη του ιού WNV και της ΑΕΙ. Εάν ένα ζώο είναι ύποπτο ότι έχει τους ιούς WNV ή ΑΕΙ, οι ιδιοκτήτες πρέπει να το αναφέρουν στο Υπουργείο Αγροτικών Πόρων, Τμήμα Υγείας Ζώων, καλώντας στο 617-626-1795 και στο Υπουργείο Δημόσιας Υγείας καλώντας στο 617-983-6800.

**Για Συχνές Ερωτήσεις σχετικά με τον έλεγχο Κουνουπιών και τον ψεκασμό επισκεφθείτε την ιστοσελίδα του Υπουργείου Δημόσιας Υγείας** [**εδώ**](https://www.mass.gov/info-details/mosquito-control-and-spraying)

**Για ερωτήσεις σχετικά με τον ψεκασμό,** επικοινωνήστε με την τις Υπηρεσίες Καλλιεργειών και Ζιζανίων του Υπουργείου στην ιστοσελίδα [mosquitoprogram@mass.gov](mailto:mosquitoprogram@mass.gov).

**Για ενημερωμένες πληροφορίες σχετικά με τον Κίνδυνο ΑΕΙ και την ασθένεια,** επικοινωνήστε με το Τμήμα Επιδημιολογίας του Υπουργείου Δημόσιας Υγείας (DPH) στο τηλέφωνο (617) 983-6800 ή επισκεφτείτε τον ιστότοπο της DPH [Mosquito-borne Diseases | Mass.gov](https://www.mass.gov/mosquito-borne-diseases) για ενημερωμένα επίπεδα κινδύνου, αποτελέσματα κουνουπιών, χάρτες και περιστατικά θετικών δειγμάτων κουνουπιών.

**Για ερωτήσεις σχετικά με τον έλεγχο των κουνουπιών στη πόλη ή στη κωμόπολη σας:** Επικοινωνήστε με την τοπική επιτροπή υγείας.

**Για γενικές πληροφορίες σχετικά με την καταπολέμηση των κουνουπιών,** επικοινωνήστε με το [State Reclamation and Mosquito Control Board](https://www.mass.gov/state-reclamation-and-mosquito-control-board-srmcb?_gl=1*jg5865*_ga*NTIxNDk4NTQyLjE3MTM1Mjk3Mzg.*_ga_MCLPEGW7WM*MTcyNDQ1MjIzOC4yNy4wLjE3MjQ0NTIyMzguMC4wLjA.) που είναι στο Υπουργείο Αγροτικών Πόρων (MDAR )στο τηλέφωνο (508) 281-6786 ή στο ηλεκτρονικό ταχυδρομείο (email) [mosquitoprogram@mass.gov](mailto:mosquitoprogram@mass.gov).